ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Συχνές ερωτήσεις

Αντιγραφή διεύθυνσης URL τρέχοντος άρθρου Κοινοποίηση μέσω email

•Πώς να επιλύσετε την αποτυχημένη σύνδεση: Η σύνδεση απέτυχε με κατάσταση σφάλματος «Δεν υπάρχει σύνδεση»;

•Πού χρησιμοποιείται η ομάδα «Απολεσθέντα»;

•Πώς δημιουργείται ένα προφίλ διπλής ενημέρωσης;

•Πώς μπορεί να γίνει ανανέωση των πληροφοριών σε μια σελίδα ή σε μια ενότητα της σελίδας χωρίς να ανανεωθεί ολόκληρο το παράθυρο του προγράμματος περιήγησης;

•Πώς εκτελείται η αθόρυβη εγκατάσταση του φορέα ESET Management;

•Ο αισθητήρας RD δεν ανιχνεύει όλους τους υπολογιστές-πελάτες στο δίκτυο.

•Πώς μπορώ να κάνω επαναφορά του πλήθους ενεργών ανιχνεύσεων που εμφανίζεται στο ESET PROTECT On-Prem μετά από τον καθαρισμό ανιχνεύσεων;

•Πώς μπορώ να ρυθμίσω την έκφραση CRON για το διάστημα σύνδεσης του φορέα ESET Management;

•Πώς μπορώ να δημιουργήσω νέα δυναμική ομάδα για αυτόματη ανάπτυξη;

•Κατά την εισαγωγή ενός αρχείου που περιέχει μια λίστα υπολογιστών για προσθήκη στο ESET PROTECT On-Prem, ποια είναι η μορφή που απαιτείται για το αρχείο;

•Ποια πιστοποιητικά άλλων κατασκευαστών μπορούν να χρησιμοποιηθούν για την υπογραφή των πιστοποιητικών του ESET PROTECT;

•Πώς μπορώ να κάνω επαναφορά του κωδικού πρόσβασης διαχειριστή για την Κονσόλα διαδικτύου (που εισάγεται κατά τη ρύθμιση);

•Πώς αντιμετωπίζεται το πρόβλημα στην περίπτωση που ο αισθητήρας RD δεν ανιχνεύει τίποτα;

•Γιατί δεν μπορώ να δω στοιχεία στο παράθυρο «Πρότυπα δυναμικής ομάδας»;

•Γιατί δεν μπορώ να δω καμιά πληροφορία στο παράθυρο του Πίνακα ελέγχου;

•Πώς μπορώ να αναβαθμίσω το προϊόν ασφάλειας ESET;

•Πώς μπορώ να αλλάξω το επίθημα στη διεύθυνση στην κονσόλα διαδικτύου

## Πώς να επιλύσετε την αποτυχημένη σύνδεση: Η σύνδεση απέτυχε με κατάσταση σφάλματος «Δεν υπάρχει σύνδεση»;

Ελέγξτε εάν εκτελείται η υπηρεσία διακομιστή ESET PROTECT ή η υπηρεσία Microsoft SQL Server. Εάν δεν εκτελείται, εκκινήστε την. Εάν εκτελείται, επανεκκινήστε την υπηρεσία, ανανεώστε την Κονσόλα διαδικτύου και, στη συνέχεια, προσπαθήστε να συνδεθείτε ξανά. Για περισσότερες πληροφορίες, ανατρέξτε στην ενότητα Αντιμετώπιση προβλημάτων σύνδεσης.

## Πού χρησιμοποιείται η ομάδα «Απολεσθέντα»;

Κάθε υπολογιστής που συνδέεται με το διακομιστή ESET PROTECT και δεν είναι μέλος οποιασδήποτε στατικής ομάδας, εμφανίζεται αυτόματα σε αυτή την ομάδα. Μπορείτε να εργαστείτε με την ομάδα και τους υπολογιστές που βρίσκονται σε αυτή, όπως θα κάνατε με τους υπολογιστές που ανήκουν σε οποιαδήποτε άλλη στατική ομάδα. Η ομάδα μπορεί να μετονομαστεί ή να μετακινηθεί σε μια άλλη ομάδα, αλλά δεν μπορεί να διαγραφεί.

## Πώς δημιουργείται ένα προφίλ διπλής ενημέρωσης;

Ανατρέξτε στο άρθρο της Γνωσιακής βάσης της ESET για αναλυτικές οδηγίες.

## Πώς μπορεί να γίνει ανανέωση των πληροφοριών σε μια σελίδα ή σε μια ενότητα της σελίδας χωρίς να ανανεωθεί ολόκληρο το παράθυρο του προγράμματος περιήγησης;

Κάντε κλικ στην επιλογή Ανανέωση στο μενού περιβάλλοντος στο επάνω δεξί μέρος μιας ενότητας της σελίδας.

## Πώς εκτελείται η αθόρυβη εγκατάσταση του φορέα ESET Management;

Οι ακόλουθες μέθοδοι σάς επιτρέπουν να εκτελέσετε την αθόρυβη εγκατάσταση:

•Δέσμη ενεργειών GPO ή SCCM

•Εργασία Ανάπτυξης φορέα

•ESET Remote Deployment Tool

## Ο αισθητήρας RD δεν ανιχνεύει όλους τους υπολογιστές-πελάτες στο δίκτυο.

Ο αισθητήρας RD ακούει παθητικά την επικοινωνία δικτύου στο δίκτυο. Εάν οι υπολογιστές δεν επικοινωνούν, δεν αναγράφονται στη λίστα από τον αισθητήρα RD. Ελέγξτε τις ρυθμίσεις DNS για να βεβαιωθείτε ότι δεν υπάρχουν προβλήματα με την αναζήτηση DNS τα οποία εμποδίζουν την επικοινωνία.

## Πώς μπορώ να κάνω επαναφορά του πλήθους ενεργών ανιχνεύσεων που εμφανίζεται στο ESET PROTECT On-Prem μετά από τον καθαρισμό ανιχνεύσεων;

Για επαναφορά του αριθμού ενεργών ανιχνεύσεων, πρέπει να ξεκινήσει πλήρης σάρωση (σε βάθος) μέσω του ESET PROTECT On-Prem στον ή στους υπολογιστές προορισμού. Εάν καθαρίσατε μια ανίχνευση μη αυτόματα, μπορείτε να την επισημάνετε ως επιλυμένη.

## Πώς μπορώ να ρυθμίσω την έκφραση CRON για το διάστημα σύνδεσης του φορέα ESET Management;

Η παράμετρος P_REPLICATION_INTERVAL δέχεται έκφραση CRON.

Η προεπιλογή είναι «R R/20 * * * ? *», που σημαίνει σύνδεση σε τυχαίο δευτερόλεπτο (R=0-60) κάθε τυχαίο 20ο λεπτό (για παράδειγμα 3, 23, 43 ή 17,37,57). Θα πρέπει να χρησιμοποιηθούν τυχαίες τιμές για εξισορρόπηση του φορτίου στο χρόνο. Έτσι, κάθε φορέας ESET Management συνδέεται σε διαφορετικούς τυχαίους χρόνους. Εάν χρησιμοποιηθεί ακριβής έκφραση CRON, για παράδειγμα «0 * * * * ? *», όλοι οι φορείς με αυτή τη ρύθμιση θα συνδέονται ταυτόχρονα (κάθε λεπτό στο δευτερόλεπτο :00) και θα υπάρχουν αιχμές φορτίου στο διακομιστή εκείνη τη χρονική στιγμή. Για περισσότερες πληροφορίες, ανατρέξτε στην ενότητα Διάστημα έκφρασης Cron.

## Πώς μπορώ να δημιουργήσω νέα δυναμική ομάδα για αυτόματη ανάπτυξη;

Ανατρέξτε στο άρθρο της Γνωσιακής βάσης για αναλυτικές οδηγίες.

## Κατά την εισαγωγή ενός αρχείου που περιέχει μια λίστα υπολογιστών για προσθήκη στο ESET PROTECT On-Prem, ποια είναι η μορφή που απαιτείται για το αρχείο;

Αρχείο με τις ακόλουθες γραμμές:

All\Group1\GroupN\Computer1
All\Group1\GroupM\ComputerX

Το απαιτούμενο όνομα της ριζικής ομάδας είναι Όλα.

## Ποια πιστοποιητικά άλλων κατασκευαστών μπορούν να χρησιμοποιηθούν για την υπογραφή των πιστοποιητικών του ESET PROTECT;

Το πιστοποιητικό πρέπει να έχει εκδοθεί από Αρχή έκδοσης πιστοποιητικού (ή ενδιάμεση Αρχή έκδοσης πιστοποιητικού) με τη σημαία 'keyCertSign' από τον περιορισμό 'keyUsage'. Μπορείτε να χρησιμοποιήσετε αυτήν την Αρχή έκδοσης πιστοποιητικού και για την υπογραφή άλλων πιστοποιητικών.

## Πώς μπορώ να κάνω επαναφορά του κωδικού πρόσβασης διαχειριστή για την Κονσόλα διαδικτύου (που εισάγεται κατά τη ρύθμιση);

### Windows

Μπορείτε να κάνετε επαναφορά του κωδικού πρόσβασης με εκτέλεση του προγράμματος εγκατάστασης του διακομιστή και επιλέγοντας Επιδιόρθωση. Σημειώστε ότι μπορεί να απαιτηθεί ο κωδικός πρόσβασης για τη βάση δεδομένων ESET PROTECT, εάν δεν χρησιμοποιήσατε τον έλεγχο ταυτότητας των Windows κατά τη δημιουργία της βάσης δεδομένων. Ανατρέξτε στο άρθρο της Γνωσιακής βάσης για αυτό το θέμα.

|  | •Απαιτείται προσοχή επειδή ορισμένες επιλογές επιδιόρθωσης ενδέχεται να καταργήσουν αποθηκευμένα δεδομένα. •Η επαναφορά κωδικού πρόσβασης απενεργοποιεί το 2FA. •Ο κωδικός πρόσβασης πρέπει να περιέχει τουλάχιστον 14 χαρακτήρες σε τρεις κατηγορίες: πεζά γράμματα, κεφαλαία γράμματα, αριθμούς ή ειδικούς χαρακτήρες. Συνιστάται να χρησιμοποιείτε έναν κωδικό πρόσβασης με τουλάχιστον 17 χαρακτήρες.

### Linux

Εάν έχετε άλλο χρήστη στο ESET PROTECT On-Prem με επαρκή δικαιώματα, θα πρέπει να μπορείτε να επαναφέρετε τον κωδικό πρόσβασης του λογαριασμού διαχειριστή. Ωστόσο, εάν ο διαχειριστής είναι ο μόνος λογαριασμός (όπως δημιουργείται κατά την εγκατάσταση) στο σύστημα, δεν μπορείτε να κάνετε επαναφορά αυτού του κωδικού πρόσβασης. Ανατρέξτε στο άρθρο της Γνωσιακής βάσης για αυτό το θέμα.

|  | Ο κωδικός πρόσβασης πρέπει να περιέχει τουλάχιστον 14 χαρακτήρες σε τρεις κατηγορίες: πεζά γράμματα, κεφαλαία γράμματα, αριθμούς ή ειδικούς χαρακτήρες. Συνιστάται να χρησιμοποιείτε έναν κωδικό πρόσβασης με τουλάχιστον 17 χαρακτήρες.

## Πώς αντιμετωπίζεται το πρόβλημα στην περίπτωση που ο αισθητήρας RD δεν ανιχνεύει τίποτα;

Εάν το λειτουργικό σύστημά σας ανιχνεύεται ως συσκευή δικτύου, δεν θα αποσταλεί ως υπολογιστής στο ESET PROTECT On-Prem. Οι συσκευές δικτύου (εκτυπωτές, δρομολογητές) αποκλείονται στο φιλτράρισμα. Ο αισθητήρας RD μεταγλωττίστηκε με libpcap version 1.3.0. Επαληθεύστε ότι είναι εγκατεστημένη αυτή η έκδοση στο σύστημά σας. Η δεύτερη απαίτηση είναι ένα γεφυρωμένο δίκτυο από τον εικονικό υπολογιστή στον οποίο είναι εγκατεστημένος ο αισθητήρας RD. Εάν πληρούνται αυτές οι απαιτήσεις, εκτελέστε το nmap με ανίχνευση λειτουργικού συστήματος (http://nmap.org/book/osdetect-usage.html) για να δείτε εάν μπορεί να ανιχνεύσει το λειτουργικό σύστημα στον υπολογιστή σας.

## Γιατί δεν μπορώ να δω στοιχεία στο παράθυρο «Πρότυπα δυναμικής ομάδας»;

Είναι πολύ πιθανό οι χρήστες σας να μην έχουν επαρκή δικαιώματα. Οι χρήστες μπορούν να βλέπουν πρότυπα Δυναμικής ομάδας μόνο εάν αυτά περιλαμβάνονται σε μια στατική ομάδα στην οποία έχουν αντιστοιχιστεί στον χρήστη τουλάχιστον δικαιώματα Ανάγνωσης για τα Πρότυπα δυναμικής ομάδας.

## Γιατί δεν μπορώ να δω καμιά πληροφορία στο παράθυρο του Πίνακα ελέγχου;

Είναι πολύ πιθανό οι χρήστες σας να μην έχουν επαρκή δικαιώματα. Οι χρήστες πρέπει να έχουν δικαιώματα σε υπολογιστές, καθώς επίσης και δικαιώματα για εμφάνιση δεδομένων στον Πίνακα ελέγχου. Δείτε το παράδειγμα συνόλου δικαιωμάτων.

## Πώς μπορώ να αναβαθμίσω το προϊόν ασφάλειας ESET;

Χρησιμοποιήστε την εργασία Εγκατάσταση λογισμικού και επιλέξτε το προϊόν για αναβάθμιση.

## Πώς μπορώ να αλλάξω το επίθημα στη διεύθυνση στην κονσόλα διαδικτύου

Εάν η διεύθυνση της κονσόλας διαδικτύου είναι, για παράδειγμα, 10.1.0.5/era και θέλετε να αλλάξετε το επίθημα era, μη μετονομάσετε ποτέ τον ίδιο το φάκελο. Δεν συνιστάται η αλλαγή της διεύθυνσης, αλλά εάν πρέπει να γίνει, δημιουργήστε έναν σύνδεσμο στο φάκελο webapps με διαφορετικό όνομα.

Για παράδειγμα, σε Linux ή Εικονική συσκευή μπορείτε να χρησιμοποιήσετε την ακόλουθη εντολή:
ln -sf /var/lib/tomcat/webapps/era/ /var/lib/tomcat/webapps/protect

Μετά την εκτέλεση αυτής της εντολής στο τερματικό, θα μπορείτε να αποκτήσετε πρόσβαση στην κονσόλα διαδικτύου και από τη διεύθυνση 10.1.0.5/protect (αλλάξτε τη διεύθυνση IP με τη δική σας).

˄˅