ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Αλλαγές στη δυναμική ομάδα

Αντιγραφή διεύθυνσης URL τρέχοντος άρθρου Κοινοποίηση μέσω email

Η ειδοποίηση θα αποσταλεί όταν εκπληρωθεί η συνθήκη. Μπορείτε να επιλέξετε μόνο μία συνθήκη που θα παρακολουθείται για μια συγκεκριμένη δυναμική ομάδα.

Δυναμική ομάδα - Επιλέξτε μια δυναμική ομάδα που θα αξιολογηθεί.

## Ρυθμίσεις - Συνθήκες

Επιλέξτε τον τύπο συνθήκης που θα ενεργοποιεί μια ειδοποίηση.

•Ειδοποίηση κάθε φορά που αλλάζει το περιεχόμενο της δυναμικής ομάδας – Ενεργοποιήστε αυτή την επιλογή για να ειδοποιείστε όταν προστίθενται, καταργούνται ή αλλάζουν τα μέλη της επιλεγμένης ομάδας.

|  | Το ESET PROTECT On-Prem ελέγχει την κατάσταση της δυναμικής ομάδας μία φορά κάθε 20 λεπτά. Για παράδειγμα, εάν ο πρώτος έλεγχος πραγματοποιηθεί στις 10:00, οι άλλοι έλεγχοι εκτελούνται στις 10:20, 10:40, 11:00. Εάν αλλάξει το περιεχόμενο της Δυναμικής ομάδας στις 10:05 και ξανά στις 10:13, κατά τον επόμενο έλεγχο που θα εκτελεστεί στις 10:20 το ESET PROTECT On-Prem δεν αναγνωρίζει την προηγούμενη αλλαγή και δεν ειδοποιεί για αυτήν.

•Ειδοποίηση όταν το μέγεθος της ομάδας υπερβαίνει έναν συγκεκριμένο αριθμό – Επιλέξτε τον τελεστή μεγέθους ομάδας και το κατώφλι για την ειδοποίηση:

o Μεγαλύτερο από - Αποστολή ειδοποίησης όταν το μέγεθος μιας ομάδας είναι μεγαλύτερο από το κατώφλι.

o Μικρότερο από - Αποστολή ειδοποίησης όταν το μέγεθος μιας ομάδας είναι μικρότερο από το κατώφλι.

•Ειδοποίηση όταν η ανάπτυξη της ομάδας υπερβαίνει ένα συγκεκριμένο ποσοστό – Καθορίστε ένα κατώφλι και μια χρονική περίοδο που θα ενεργοποιεί την αποστολή ειδοποίησης. Μπορείτε να καθορίσετε έναν αριθμό υπολογιστών-πελατών ή ένα ποσοστό των υπολογιστών-πελατών (μέλη της δυναμικής ομάδας). Καθορίστε τη χρονική περίοδο (σε λεπτά, ώρες ή ημέρες) για σύγκριση με τη νέα κατάσταση. Για παράδειγμα, πριν από 7 ημέρες ο αριθμός υπολογιστών-πελατών με μη ενημερωμένα προϊόντα ασφάλειας ήταν 10 και το κατώφλι είχε ρυθμιστεί σε 20. Εάν ο αριθμός υπολογιστών-πελατών με μη ενημερωμένα προϊόντα ασφάλειας φθάσει τους 30, θα ειδοποιηθείτε.

•Ειδοποίηση όταν ο αριθμός υπολογιστών-πελατών στη δυναμική ομάδα αλλάζει σε σύγκριση με μια άλλη ομάδα – Εάν ο αριθμός υπολογιστών-πελατών σε μια δυναμική ομάδα αλλάξει σύμφωνα με μια συγκριτική ομάδα (στατική ή δυναμική), θα αποσταλεί ειδοποίηση. Κατώφλι - Καθορίστε ένα κατώφλι που θα ενεργοποιεί την αποστολή ειδοποίησης.

|  | Μπορείτε να αντιστοιχίσετε μια ειδοποίηση μόνο σε μια δυναμική ομάδα στην οποία έχετε επαρκή δικαιώματα. Για να δείτε μια δυναμική ομάδα, πρέπει να έχετε δικαίωμα Ανάγνωσης για τη γονική στατική ομάδα της.

˄˅