ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Επίλυση ερωτήσεων κλωνοποίησης

Αντιγραφή διεύθυνσης URL τρέχοντος άρθρου Κοινοποίηση μέσω email

Κάθε φορά που ένας υπολογιστής συνδέεται με το ESET PROTECT On-Prem, δημιουργείται μια καταχώριση που βασίζεται σε δύο δακτυλικά αποτυπώματα:

•ένα UUID φορέα ESET Management (γενικά μοναδικό αναγνωριστικό) - Αλλάζει μετά την επανεγκατάσταση του φορέα ESET Management σε έναν υπολογιστή (ανατρέξτε στο θέμα Κατάσταση διπλού φορέα).

•ένα δακτυλικό αποτύπωμα υλικού υπολογιστή - Αλλάζει εάν ο υπολογιστής κλωνοποιηθεί ή εάν γίνει νέα ανάπτυξή του.

Μια ερώτηση εμφανίζεται εάν ο διακομιστής ESET PROTECT εντοπίσει ένα από τα ακόλουθα:

•τη σύνδεση μιας κλωνοποιημένης συσκευής

•μια αλλαγή υλικού στην υπάρχουσα συσκευή με εγκατεστημένο φορέα ESET Management

|  | Η ανίχνευση δακτυλικού αποτυπώματος υλικού δεν υποστηρίζεται σε: •Linux, macOS •υπολογιστές χωρίς φορέα ESET Management

Κάντε κλικ στην ερώτηση και επιλέξτε:

Επίλυση ερώτησης > Οι νέοι υπολογιστές κλωνοποιούνται ή δημιουργείται απεικόνισή τους από αυτό τον υπολογιστή:

Επιλογή | Ενέργεια | Περισσότερες λεπτομέρειες
--- | --- | ---
Αντιστοίχιση με τον υπάρχοντα υπολογιστή κάθε φορά | Επιλέξτε αυτό το στοιχείο εάν: •Χρησιμοποιείτε τον υπολογιστή ως κύριο και όλες οι απεικονίσεις θα πρέπει να συνδέονται με την υπάρχουσα εγγραφή υπολογιστή στο ESET PROTECT On-Prem. •Χρησιμοποιείτε τον υπολογιστή ως κύριο για να ρυθμίσετε ένα περιβάλλον VDI και ο υπολογιστής είναι σε συγκέντρωση VDI και αναμένεται να ανακτήσει την ταυτότητά του με βάση το αναγνωριστικό του δακτυλικού αποτυπώματος υλικού. | Άρθρο KB
Δημιουργία νέου υπολογιστή κάθε φορά | Επιλέξτε αυτό το στοιχείο εάν θέλετε να χρησιμοποιήσετε αυτό τον υπολογιστή ως κύρια απεικόνιση και θέλετε το ESET PROTECT On-Prem να αναγνωρίζει αυτόματα όλους τους κλώνους αυτού του υπολογιστή ως νέους υπολογιστές. Μη χρησιμοποιείτε με περιβάλλοντα VDI. | Άρθρο KB
Δημιουργία νέου υπολογιστή μόνο αυτή τη φορά | Ο υπολογιστής κλωνοποιείται μόνο μία φορά. Επιλέξτε αυτό το στοιχείο για να δημιουργήσετε μια νέα εμφάνιση για την κλωνοποιημένη συσκευή. | Άρθρο KB

Επίλυση ερώτησης > Δεν έχουν κλωνοποιηθεί υπολογιστές από αυτόν τον υπολογιστή, αλλά έχει αλλάξει το υλικό του:

Επιλογή | Ενέργεια
--- | ---
Αποδοχή αλλαγής υλικού κάθε φορά | Απενεργοποιήστε οριστικά τον εντοπισμό υλικού για αυτή τη συσκευή. Χρησιμοποιείτε αυτή την επιλογή μόνο εάν αναφέρονται ανύπαρκτες αλλαγές υλικού.
|  | Αυτή η ενέργεια είναι μη αναστρέψιμη! Εάν απενεργοποιήσετε την ανίχνευση υλικού, η ρύθμιση αυτή αποθηκεύεται τόσο από το Φορέα όσο και από το Διακομιστή. Η εκ νέου ανάπτυξη του Φορέα δεν επαναφέρει την απενεργοποιημένη ανίχνευση υλικού. Οι υπολογιστές με απενεργοποιημένη ανίχνευση υλικού δεν είναι κατάλληλοι για τα σενάρια VDI στο ESET PROTECT On-Prem.
Αποδοχή αλλαγής υλικού μόνο αυτή τη φορά | Επιλέξτε αυτό το στοιχείο για να ανανεώσετε το δακτυλικό αποτύπωμα υλικού της συσκευής. Χρησιμοποιήστε αυτή την επιλογή μετά την αλλαγή του υλικού του υπολογιστή-πελάτη. Οι μελλοντικές τροποποιήσεις υλικού θα αναφέρονται πάλι.

Κάντε κλικ στο στοιχείο Επίλυση για να υποβάλλετε την επιλογή. Το ζήτημα της κλωνοποίησης επιλύεται την επόμενη φορά που ο κλωνοποιημένος υπολογιστής θα συνδεθεί στο ESET PROTECT On-Prem.

|  | Εάν δεν επιλύσετε μια ερώτηση σε 30 ημέρες, η επιλογή Δημιουργία νέου υπολογιστή μόνο αυτή τη φορά θα ενεργοποιηθεί αυτόματα.

## Κατάσταση διπλού φορέα

Εάν καταργηθεί η εγκατάσταση ενός φορέα ESET Management (αλλά ο υπολογιστής δεν καταργηθεί από την κονσόλα διαδικτύου) στον υπολογιστή-πελάτη και εγκατασταθεί ξανά, υπάρχουν δύο ίδιοι υπολογιστές στην κονσόλα διαδικτύου. Η μία συνδέεται στο ESET PROTECT On-Prem και η άλλη όχι. Το παράθυρο διαλόγου Ερωτήσεις δεν χειρίζεται αυτήν την κατάσταση. Η κατάσταση αυτή είναι αποτέλεσμα λανθασμένης διαδικασίας κατάργησης του φορέα. Η μόνη λύση είναι η μη αυτόματη κατάργηση του υπολογιστή που δεν συνδέεται από την Κονσόλα διαδικτύου. Το ιστορικό και τα αρχεία καταγραφής που δημιουργήθηκαν πριν την επανεγκατάσταση θα χαθούν μετά.

## Χρήση της εργασίας «Κατάργηση μη συνδεδεμένων υπολογιστών»

Εάν έχετε μια συγκέντρωση υπολογιστών VDI και δεν επιλύσατε την ερώτηση (βλ. παραπάνω) σωστά, η κονσόλα διαδικτύου δημιουργεί μια νέα εμφάνιση υπολογιστή μετά την επαναφόρτωση του υπολογιστή από τη συγκέντρωση. Οι εμφανίσεις υπολογιστών στοιβάζονται στην κονσόλα διαδικτύου και μπορεί να γίνει υπέρβαση ορίου των αδειών χρήσης. Δεν συνιστάται να επιλύσετε αυτό το ζήτημα ρυθμίζοντας μια εργασία κατάργησης των υπολογιστών που δεν συνδέονται. Μια τέτοια διαδικασία καταργεί το ιστορικό (αρχεία καταγραφής) για τους καταργημένους υπολογιστές και μπορεί επίσης να γίνει υπέρβαση ορίου των αδειών χρήσης.

## Υπέρβαση ορίου αδειών χρήσης

Όταν κλωνοποιηθεί ένας υπολογιστής-πελάτης με εγκατεστημένο το ESET Management Agent και ενεργοποιημένο προϊόν ασφαλείας ESET, κάθε κλωνοποιημένος υπολογιστής μπορεί να διεκδικήσει μια άλλη θέση άδειας χρήσης. Αυτή η διεργασία μπορεί να έχει ως αποτέλεσμα την υπέρβαση ορίου των αδειών χρήσης σας. Σε περιβάλλοντα VDI, χρησιμοποιήστε ένα αρχείο άδειας χρήσης εκτός σύνδεσης για την ενεργοποίηση των προϊόντων ESET και επικοινωνήστε με την ESET για να τροποποιήσετε την άδεια χρήσης σας.

## Ειδοποιήσεις για κλωνοποιημένους υπολογιστές

Ένας χρήστης μπορεί να επιλέξει από τρεις έτοιμες ειδοποιήσεις για ενέργειες που σχετίζονται με την κλωνοποίηση. Για να ρυθμίσετε μια ειδοποίηση, επιλέξτε το μενού Ειδοποιήσεις στην Κονσόλα διαδικτύου.

•Νέα εγγραφή υπολογιστή – Ειδοποίηση εάν ένας υπολογιστής συνδεθεί για πρώτη φορά στην επιλεγμένη στατική ομάδα (η ομάδα στην οποία επιλέγονται από προεπιλογή Όλοι).

•Ανάκτηση ταυτότητας υπολογιστή – Να αποστέλλεται ειδοποίηση εάν ένας υπολογιστής αναγνωρίστηκε με βάση το υλικό του. Ο υπολογιστής κλωνοποιήθηκε από έναν κύριο υπολογιστή ή άλλη γνωστή προέλευση

•Ανιχνεύτηκε πιθανή κλωνοποίηση υπολογιστή – Ειδοποίηση σχετικά με μια σημαντική τροποποίηση υλικού ή κλωνοποίηση, εάν ο υπολογιστής προέλευσης δεν επισημάνθηκε προηγουμένως με σημαία ως κύριος.

## Αντιμετώπιση προβλημάτων

Εάν αντιμετωπίζετε προβλήματα με έναν κλώνο VDI, εκτελέστε τα βήματα αντιμετώπισης προβλημάτων VDI.

˄˅