ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Άδειες χρήσης MSP

Αντιγραφή διεύθυνσης URL τρέχοντος άρθρου Κοινοποίηση μέσω email

## Κατάλληλοι λογαριασμοί

Για να ενεργοποιήσετε τις δυνατότητες MSP στο ESET PROTECT On-Prem. πρέπει να εισαγάγετε το λογαριασμό MSP στη Διαχείριση αδειών χρήσης ESET PROTECT On-Prem.

•Μπορείτε να εισαγάγετε τους ακόλουθους τύπους λογαριασμών EMA 2: MSP, Διαχειριζόμενος MSP και Διαχείριση MSP.

•Κάθε λογαριασμός πρέπει να έχει τουλάχιστον δικαίωμα ανάγνωσης για μία εταιρεία τουλάχιστον, η οποία μπορεί να είναι η γονική εταιρεία ή ένας πελάτης.

•Η πρόσβαση στη γονική εταιρεία δεν απαιτείται.

•Ο λογαριασμός διανομέα δεν μπορεί να εισαχθεί.

## Πληροφορίες σχετικά με τις άδειες χρήσης και τις εταιρείες

•Οι άδειες χρήσης που εισάγονται από το λογαριασμό MSP επισημαίνονται με ετικέτα με την επωνυμία της εταιρείας. Εάν η εταιρεία μετονομαστεί αργότερα, οι ετικέτες δεν μετονομάζονται αυτόματα. Μπορείτε να τις επεξεργαστείτε μη αυτόματα.

•Όλες οι άδειες χρήσης εισάγονται με τρόπο συμβατό με το μοντέλο ασφαλείας ESET PROTECT On-Prem. Κάθε χρήστης που δημιουργείται χρησιμοποιώντας τη Ρύθμιση πελάτη MSP μπορεί μόνο να βλέπει και να χρησιμοποιεί τις άδειες χρήσης του.

•Εάν υπάρχει μια εταιρεία στη δομή MSP η οποία δεν έχει άδειες χρήσης μέχρι την ώρα του συγχρονισμού, αυτή η εταιρεία συγχρονίζεται μόνο στο Δέντρο MSP του υπολογιστή και όχι στο Δέντρο MSP μέσα στη Διαχείριση αδειών χρήσης.

•Εάν προσθέσετε μια νέα εταιρεία στο ESET MSP Administrator 2, το ESET PROTECT On-Prem προσθέτει την εταιρεία στο δέντρο MSP μετά τον επόμενο συγχρονισμό της άδειας χρήσης.

•Οι άδειες χρήσης από το ESET MSP Administrator 2 χωρίζονται σε μία συγκεντρωτική για κάθε εταιρεία. Δεν μπορείτε να μετακινήσετε μια άδεια χρήσης έξω από τη συγκεντρωτική.

•Μπορείτε να βρείτε επωνυμίες και ιστότοπους στη στήλη Χρήστης άδειας χρήσης στη Διαχείριση αδειών χρήσης. Μπορείτε να χρησιμοποιήσετε τα δεδομένα τους στοιχείου Χρήστης άδειας χρήσης κατά τη δημιουργία μιας αναφοράς.

•Εάν έχετε άδειες χρήσης στο ESET Business Account και στο ESET MSP Administrator 2 με τα ίδια διαπιστευτήρια, το ESET PROTECT On-Prem συγχρονίζει όλες τις άδειες χρήσης από τους δύο λογαριασμούς. Όλες οι άδειες χρήσης ESET Business Account αποθηκεύονται σε πολλαπλές συγκεντρωτικές άδειες χρήσης. Οι άδειες χρήσης από το ESET MSP Administrator 2 χωρίζονται σε μία συγκεντρωτική για κάθε εταιρεία. Από την έκδοση 8.0, το ESET PROTECT On-Prem υποστηρίζει Τοποθεσίες ESET Business Account για τη διαίρεση αδειών χρήσης.

•Κατά την κατάργηση οποιασδήποτε συγκεντρωτικής άδειας χρήσης, καταργείτε αυτόματα όλες τις άλλες συγκεντρωτικές άδειες χρήσης που συσχετίζονται με τον ίδιο λογαριασμό. Διαβάστε περισσότερα για τον τρόπο που μπορείτε να καταργήσετε μια εταιρεία.

## Συγχρονισμός κατ' απαίτηση

Ο ESET PROTECT On-Prem εκτελεί συγχρονισμό με τους διακομιστές αδειών χρήσης μία φορά την ημέρα. Εάν έχετε πραγματοποιήσει αλλαγές στο λογαριασμό MSP και θέλετε να ενημερώσετε την οθόνη άδειας χρήσης και το δέντρο MSP, μεταβείτε στα στοιχεία Διαχείριση αδειών χρήσης > Ενέργειες και κάντε κλικ στο στοιχείο Συγχρονισμός αδειών χρήσης.

˄˅