ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Δυναμικές ομάδες

Αντιγραφή διεύθυνσης URL τρέχοντος άρθρου Κοινοποίηση μέσω email

Οι δυναμικές ομάδες μπορούν να θεωρηθούν φίλτρα που βασίζονται στην κατάσταση του υπολογιστή. Σε έναν υπολογιστή μπορεί να εφαρμόζονται περισσότερα από ένα φίλτρα και, κατά συνέπεια, να αντιστοιχίζεται ο υπολογιστής σε περισσότερες από μία δυναμικές ομάδες. Αυτή είναι η διαφορά μεταξύ των δυναμικών ομάδων και των στατικών ομάδων, αφού ένας υπολογιστής-πελάτης δεν μπορεί να ανήκει σε περισσότερες από μία στατικές ομάδες.

Οι δυναμικές ομάδες είναι ομάδες υπολογιστών-πελατών που επιλέγονται με βάση συγκεκριμένες συνθήκες. Για να γίνει ένας υπολογιστής μέλος μιας συγκεκριμένης δυναμικής ομάδας, πρέπει να πληροί τις συνθήκες που ορίζονται σε ένα Πρότυπο δυναμικής ομάδας. Κάθε πρότυπο αποτελείται από έναν ή πολλούς κανόνες. Μπορείτε να καθορίσετε αυτούς τους κανόνες όταν δημιουργείτε ένα νέο πρότυπο. Εάν ένας υπολογιστής-πελάτης δεν πληροί τα κριτήρια, καταργείται από την ομάδα. Εάν πληροί τις καθορισμένες συνθήκες, θα προστεθεί στην ομάδα.

Οι συσκευές αξιολογούνται για τη συμπερίληψη σε δυναμικές ομάδες κάθε φορά που συνδέονται με το ESET PROTECT On-Prem. Όταν μια συσκευή πληροί τις τιμές που καθορίζονται σε ένα πρότυπο δυναμικής ομάδας, η συσκευή αντιστοιχίζεται αυτόματα στη συγκεκριμένη ομάδα. Οι υπολογιστές φιλτράρονται στην πλευρά του φορέα, συνεπώς δεν χρειάζεται να μεταφερθούν στο διακομιστή επιπλέον πληροφορίες. Ο φορέας αποφασίζει μόνος του σε ποιες δυναμικές ομάδες ανήκει ένας υπολογιστής-πελάτης και ενημερώνει το διακομιστή μόνο σχετικά με αυτή την απόφαση.

|  | Εάν η συσκευή-πελάτης δεν είναι συνδεδεμένη (για παράδειγμα, είναι απενεργοποιημένη), η συμμετοχή της στις δυναμικές ομάδες δεν ενημερώνεται. Μόλις η συσκευή συνδεθεί ξανά, η συμμετοχή της στις δυναμικές ομάδες θα ενημερωθεί.

Είναι διαθέσιμες ορισμένες προκαθορισμένες δυναμικές ομάδες μετά την εγκατάσταση του ESET PROTECT On-Prem. Μπορείτε, επίσης, να δημιουργήσετε προσαρμοσμένες δυναμικές ομάδες. Υπάρχουν 2 τρόποι για να το επιτύχετε:

•Δημιουργήστε πρώτα ένα πρότυπο και στη συνέχεια δημιουργήστε μια δυναμική ομάδα.

•Δημιουργήστε ένα νέο πρότυπο κατά τη δημιουργία μιας νέας δυναμικής ομάδας.

Μπορείτε να χρησιμοποιήσετε δυναμικές ομάδες σε άλλα τμήματα του ESET PROTECT On-Prem. Μπορείτε να αντιστοιχίσετε πολιτικές σε αυτές (δείτε πώς εφαρμόζονται οι πολιτικές) ή να προετοιμάσετε μια εργασία για όλους τους υπολογιστές της ομάδας.

Μια δυναμική ομάδα μπορεί να υπάγεται σε μια στατική ομάδα ή σε δυναμικές ομάδες. Ωστόσο, μια στατική ομάδα δεν μπορεί να υπάγεται σε μια δυναμική ομάδα. Όλες οι δυναμικές ομάδες που υπάγονται σε μια συγκεκριμένη στατική ομάδα φιλτράρουν μόνο συσκευές της συγκεκριμένης στατικής ομάδας. Εάν μια δυναμική ομάδα υπάγεται σε μια άλλη δυναμική ομάδα, φιλτράρει τα αποτελέσματα μιας ανώτερης δυναμικής ομάδας. Όταν δημιουργηθεί μια ομάδα, μπορεί να μετακινηθεί ελεύθερα σε όλη την έκταση του δέντρου.

Η διαχείριση των Δυναμικών ομάδων είναι διαθέσιμη μέσω των ενεργειών ομάδας.

˄˅