ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# ESET Remote Deployment Tool - αντιμετώπιση προβλημάτων

Αντιγραφή διεύθυνσης URL τρέχοντος άρθρου Κοινοποίηση μέσω email

Το ESET Remote Deployment Tool είναι διαθέσιμο δωρεάν στον ιστότοπο της ESET ως ανεξάρτητο στοιχείο του ESET PROTECT On-Prem. Το εργαλείο ανάπτυξης προορίζεται κυρίως για ανάπτυξη σε μικρά και μεσαία δίκτυα και εκτελείται με δικαιώματα διαχειριστή.

|  | Το ESET Remote Deployment Tool αφορά αποκλειστικά την ανάπτυξη του Φορέα ESET Management μόνο σε υπολογιστές-πελάτες με υποστηριζόμενα λειτουργικά συστήματα Microsoft Windows.

Η ανάπτυξη μπορεί να αποτύχει με διάφορα μηνύματα σφάλματος και για πολλούς λόγους που αναγράφονται στον παρακάτω πίνακα:

Μήνυμα σφάλματος | Πιθανές αιτίες
--- | ---
Η διαδρομή δικτύου δεν βρέθηκε (κωδικός σφάλματος 0x35) | •Δεν είναι δυνατή η επικοινωνία με τον υπολογιστή-πελάτη στο δίκτυο - το τείχος προστασίας αποκλείει την επικοινωνία •Οι θύρες εισερχόμενης επικονωνίας 135, 137, 138, 139 και 445 δεν είναι ανοιχτές στο firewall του υπολογιστή-πελάτη ή στο Windows Firewall: Δεν χρησιμοποιείται η εξαίρεση "Να επιτρέπεται η κοινή χρήση εισερχόμενων αρχείων και εκτυπωτών". •Δεν ήταν δυνατή η επίλυση του ονόματος κεντρικού υπολογιστή του υπολογιστή-πελάτη, χρησιμοποιήστε έγκυρα ονόματα FQDN
Η πρόσβαση δεν επιτρέπεται(κωδικός σφάλματος 0x5) Το όνομα χρήση ή ο κωδικός πρόσβασης είναι εσφαλμένα (κωδικός σφάλματος 0x52e) | •Κατά την ανάπτυξη ενός διακομιστή που συμμετέχει σε έναν τομέα σε έναν υπολογιστή-πελάτη που συμμετέχει στον τομέα, χρησιμοποιείτε τα διαπιστευτήρια κάποιου χρήστη που είναι μέλος της ομάδας διαχειριστών τομέα στη μορφή Τομέας\Διαχειριστής τομέα •Κατά την ανάπτυξη από διακομιστή σε υπολογιστή-πελάτη οι οποίοι δεν βρίσκονται στον ίδιο τομέα, απενεργοποιήστε το απομακρυσμένο φιλτράρισμα UAC στον υπολογιστή προορισμού. •Κατά την ανάπτυξη από διακομιστή σε υπολογιστή-πελάτη οι οποίοι δεν βρίσκονται στον ίδιο τομέα, χρησιμοποιήστε διαπιστευτήρια ενός τοπικού χρήστη που είναι μέλος της ομάδας Διαχειριστών σε μορφή Διαχειριστή. Το όνομα του υπολογιστή προορισμού θα χρησιμοποιηθεί αυτόματα ως πρόθεμα στη σύνδεση. •Δεν έχει ρυθμιστεί κωδικός πρόσβασης για το λογαριασμό διαχειριστή •Ανεπαρκή δικαιώματα πρόσβασης •Το κοινόχρηστο στοιχείο διαχείρισης ADMIN$ δεν είναι διαθέσιμο •Το κοινόχρηστο στοιχείο διαχείρισης IPC$ δεν είναι διαθέσιμο •Έχει ενεργοποιηθεί η απλή κοινή χρήση αρχείων
Το πακέτο εγκατάστασης δεν υποστηρίζεται από αυτό τον τύπο επεξεργαστή (κωδικός σφάλματος 1633) | Το πακέτο εγκατάστασης δεν υποστηρίζεται σε αυτή την πλατφόρμα. Δημιουργήστε και κάντε λήψη του πακέτου εγκατάστασης για τη σωστή πλατφόρμα (λειτουργικό σύστημα 64-bit ή 32-bit) στην Κονσόλα διαδικτύου ESET PROTECT.
Η περίοδος χρονικού ορίου του σηματοφορέα έληξε | Ο υπολογιστής-πελάτης δεν μπορεί να αποκτήσει πρόσβαση στο κοινόχρηστο δίκτυο με το πακέτο ανάπτυξης, επειδή το SMB 1.0 απενεργοποιήθηκε σε αυτό το κοινόχρηστο δίκτυο.

Ακολουθήστε τα κατάλληλη βήματα αντιμετώπισης προβλημάτων ανάλογα με την πιθανή αιτία:

Πιθανή αιτία | Βήματα αντιμετώπισης προβλημάτων
--- | ---
Δεν είναι δυνατή η επικοινωνία με τον υπολογιστή-πελάτη στο δίκτυο | Ανιχνεύστε τον υπολογιστή-πελάτη από το διακομιστή ESET PROTECT. Εάν λάβετε απάντηση, προσπαθήστε να συνδεθείτε απομακρυσμένα με τον υπολογιστή-πελάτη (για παράδειγμα, μέσω απομακρυσμένης επιφάνειας εργασίας).
Το Firewall αποκλείει την επικοινωνία | Ελέγξτε τις ρυθμίσεις του firewall τόσο στο διακομιστή όσο και στον υπολογιστή-πελάτη, καθώς και οποιοδήποτε άλλο Firewall που υπάρχει μεταξύ αυτών των δύο υπολογιστών (εάν εφαρμόζεται). Μετά την επιτυχή ανάπτυξη, οι θύρες 2222 και 2223 δεν είναι ανοιχτές στο firewall. Βεβαιωθείτε ότι αυτές οι θύρες είναι ανοιχτές σε όλα τα firewall ανάμεσα στους δυο υπολογιστές (υπολογιστή-πελάτη και διακομιστή).
Δεν ήταν δυνατή η επίλυση του ονόματος κεντρικού υπολογιστή του υπολογιστή-πελάτη | Οι πιθανές λύσεις για ζητήματα DNS μπορεί να περιλαμβάνουν, χωρίς περιορισμό, τις ακόλουθες: •Χρησιμοποιήστε την εντολή nslookup της διεύθυνσης IP και του ονόματος κεντρικού υπολογιστή του διακομιστή ή/και των υπολογιστών-πελατών που παρουσιάζουν ζητήματα ανάπτυξης φορέα. Τα αποτελέσματα θα πρέπει να αντιστοιχούν με τις πληροφορίες από τον υπολογιστή. Για παράδειγμα, μια εντολή nslookup ενός ονόματος κεντρικού υπολογιστή θα πρέπει να επιλυθεί στη διεύθυνση IP η οποία εμφανίζεται από μια εντολή ipconfig στον συγκεκριμένο κεντρικό υπολογιστή. Η εντολή nslookup θα πρέπει να εκτελεστεί στους υπολογιστές-πελάτες και στο διακομιστή. •Χειροκίνητη εξέταση των εγγραφών DNS για διπλότυπα.
Δεν έχει ρυθμιστεί κωδικός πρόσβασης για το λογαριασμό διαχειριστή | Ρυθμίστε έναν κατάλληλο κωδικό πρόσβασης για το λογαριασμό διαχειριστή (μη χρησιμοποιήσετε κενό κωδικό πρόσβασης).
Ανεπαρκή δικαιώματα πρόσβασης | Δοκιμάστε να χρησιμοποιήσετε τα διαπιστευτήρια του διαχειριστή τομέα κατά τη δημιουργία μιας εργασίας ανάπτυξης φορέα. Εάν ο υπολογιστής-πελάτης βρίσκεται σε ομάδα εργασίας, χρησιμοποιήστε τον τοπικό λογαριασμό διαχειριστή για τον συγκεκριμένο υπολογιστή. Πρέπει να ενεργοποιηθεί ο λογαριασμός χρήστη Διαχειριστή για να εκτελεστεί η εργασία ανάπτυξης Φορέα. Μπορείτε να δημιουργήσετε έναν τοπικό χρήστη που είναι μέλος της ομάδας διαχειριστών ή να ενεργοποιήσετε τον ενσωματωμένο τοπικό λογαριασμό διαχειριστή. Για να ενεργοποιήσετε το λογαριασμό χρήστη διαχειριστή: 1.Ανοίξτε μια γραμμή εντολής διαχείρισης 2.Πληκτρολογήστε την ακόλουθη εντολή: net user administrator /active:yes
το κοινόχρηστο στοιχείο διαχείρισης ADMIN$ δεν είναι διαθέσιμο | Πρέπει να έχει ενεργοποιηθεί ο κοινόχρηστος πόρος ADMIN$ στον υπολογιστή-πελάτη. Βεβαιωθείτε ότι το κοινόχρηστο στοιχείο υπάρχει ανάμεσα στους άλλους κοινόχρηστους πόρους (Έναρξη > Πίνακας ελέγχου > Εργαλεία διαχείρισης > Διαχείριση υπολογιστή > Κοινόχρηστοι φάκελοι > Κοινόχρηστα στοιχεία).
το κοινόχρηστο στοιχείο διαχείρισης IPC$ δεν είναι διαθέσιμο | Επαληθεύστε ότι ο διακομιστής μπορεί να αποκτήσει πρόσβαση στο IPC$ με την ακόλουθη εντολή από τη γραμμή εντολών στο διακομιστή: net use \\clientname\IPC$ όπου clientname είναι το όνομα του υπολογιστή προορισμού.
Έχει ενεργοποιηθεί η απλή κοινή χρήση αρχείων | Εάν λαμβάνετε μήνυμα σφάλματος Η πρόσβαση δεν επιτρέπεται και το περιβάλλον σας είναι μεικτό (περιέχει τομέα και ομάδα εργασίας), απενεργοποιήστε το στοιχείο Ενεργοποίηση της απλής κοινής χρήσης αρχείων ή Χρήση οδηγού κοινής χρήσης σε όλους τους υπολογιστές που αντιμετωπίζουν προβλήματα με την ανάπτυξη φορέα. Για παράδειγμα, στα Windows 11 κάντε τα ακόλουθα: •Κάντε κλικ στο στοιχείο Έναρξη, πληκτρολογήστε Εξερεύνηση αρχείων στο πλαίσιο Αναζήτηση και, στη συνέχεια, κάντε κλικ στο στοιχείο Επιλογές Εξερεύνησης αρχείων. Κάντε κλικ στην καρτέλα Προβολή και κατόπιν, στο πλαίσιο Ρυθμίσεις για προχωρημένους, κάντε κύλιση προς τα κάτω και καταργήστε την επιλογή στο πλαίσιο ελέγχου δίπλα στο στοιχείο Χρήση οδηγού κοινής χρήσης.

˄˅