ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Συγχώνευση πολιτικών

Αντιγραφή διεύθυνσης URL τρέχοντος άρθρου Κοινοποίηση μέσω email

Όταν εφαρμόζετε μια πολιτική σε ένα προϊόν ασφαλείας ESET, στο οποίο έχει ήδη εφαρμοστεί μια άλλη πολιτική, συγχωνεύονται οι αλληλεπικαλυπτόμενες ρυθμίσεις πολιτικής. Οι πολιτικές συγχωνεύονται μία-μία. Κατά τη συγχώνευση πολιτικών, ο γενικός κανόνας είναι ότι η πιο πρόσφατη πολιτική αντικαθιστά πάντα τις ρυθμίσεις που έχουν οριστεί από μια προηγούμενη πολιτική. Για να αλλάξετε αυτήν τη συμπεριφορά, μπορείτε να χρησιμοποιήσετε σημαίες πολιτικής (διαθέσιμες για κάθε ρύθμιση). Ορισμένες ρυθμίσεις έχουν άλλον κανόνα (αντικατάσταση / προσθήκη στο τέλος / προσθήκη στην αρχή) τον οποίο μπορείτε να διαμορφώσετε.

Μη ξεχνάτε ότι η δομή των ομάδων (η ιεραρχία τους) και η ακολουθία των πολιτικών προσδιορίζει τον τρόπο που συγχωνεύονται οι πολιτικές. Η συγχώνευση οποιωνδήποτε δύο πολιτικών μπορεί να έχει διαφορετικό αποτέλεσμα ανάλογα με τη σειρά τους.

Κατά τη δημιουργία πολιτικών, θα παρατηρήσετε ότι ορισμένες ρυθμίσεις έχουν πρόσθετους κανόνες τους οποίους μπορείτε να διαμορφώσετε. Αυτοί οι κανόνες σάς επιτρέπουν να καθορίζετε τις ίδιες ρυθμίσεις σε διάφορες πολιτικές.

•Αντικατάσταση - Ο προεπιλεγμένος κανόνας που χρησιμοποιείται κατά τη συγχώνευση πολιτικών. Αντικαθιστά τις ρυθμίσεις που καθορίζονται από την προηγούμενη πολιτική.

•Προσθήκη στο τέλος - Όταν εφαρμόζετε την ίδια ρύθμιση σε περισσότερες από μία πολιτική, μπορείτε να προσθέσετε τις ρυθμίσεις στο τέλος με αυτό τον κανόνα. Η ρύθμιση θα τοποθετηθεί στο τέλος της λίστας που δημιουργήθηκε με τη συγχώνευση των πολιτικών.

•Προσθήκη στην αρχή - Όταν εφαρμόζετε την ίδια ρύθμιση σε περισσότερες από μία πολιτική, μπορείτε να προσθέσετε τις ρυθμίσεις στην αρχή με αυτό τον κανόνα. Η ρύθμιση θα τοποθετηθεί στην αρχή της λίστας που δημιουργήθηκε με τη συγχώνευση των πολιτικών.

## Συγχώνευση τοπικής και απομακρυσμένης λίστας

Τα πρόσφατα προϊόντα ασφάλειας ESET (δείτε τις υποστηριζόμενες εκδόσεις στον παρακάτω πίνακα) υποστηρίζουν τη συγχώνευση των τοπικών ρυθμίσεων με τις απομακρυσμένες πολιτικές με νέο τρόπο. Εάν η ρύθμιση είναι λίστα (για παράδειγμα, μια λίστα ιστότοπων) και μια απομακρυσμένη πολιτική συγκρούεται με μια υπάρχουσα τοπική ρύθμιση, η απομακρυσμένη πολιτική την αντικαθιστά. Μπορείτε να επιλέξετε τον τρόπο που θα συνδυάσετε την τοπική και την απομακρυσμένη λίστα. Μπορείτε να επιλέξετε διάφορους κανόνες συγχώνευσης:

• Για τη συγχώνευση ρυθμίσεων για απομακρυσμένες πολιτικές.

• Για τη συγχώνευση απομακρυσμένων και τοπικών πολιτικών - τοπικών ρυθμίσεων με την απομακρυσμένη πολιτική που θα προκύψει.
Οι επιλογές είναι ίδιες με αυτές που περιγράφονται παραπάνω: Αντικατάσταση, Προσθήκη στο τέλος, Προσθήκη στην αρχή.

|  | Δείτε επίσης Κανόνες κατάργησης πολιτικής.

˄˅