ESET PROTECT On-Prem

Εκτός σύνδεσης | Σύνδεση

ESET PROTECT On-Prem – Πίνακας περιεχομένων

# Υποβληθέντα αρχεία

Αντιγραφή διεύθυνσης URL τρέχοντος άρθρου Κοινοποίηση μέσω email

Το ESET LiveGuard Advanced είναι μια υπηρεσία που παρέχει προηγμένη προστασία από ανιχνεύσεις που δεν έχουν εμφανιστεί ξανά. Ο χρήστης του ESET PROTECT On-Prem μπορεί να υποβάλλει αρχεία για ανάλυση κακόβουλου λογισμικού στο περιβάλλον cloud και να λάβει μια αναφορά σχετικά με τη συμπεριφορά του δείγματος. Για οδηγίες βήμα προς βήμα, ανατρέξτε στον Οδηγό χρήστη του ESET LiveGuard Advanced. Μπορείτε να υποβάλετε απομακρυσμένα ένα αρχείο απευθείας από την κονσόλα διαδικτύου ESET PROTECT στο στοιχείο Ανιχνεύσεις > κάνοντας κλικ σε ένα στοιχείο από την κατηγορία > Αποκλεισμένα αρχεία > Αποστολή αρχείου στο ESET LiveGuard.

Το παράθυρο Υποβληθέντα αρχεία παρέχει μια λίστα με όλα τα αρχεία που υποβάλλονται σε διακομιστές ESET. Αυτά περιλαμβάνουν αρχεία που αποστέλλονται αυτόματα στο ESET LiveGrid® από υπολογιστές-πελάτες (σε περίπτωση που το ESET LiveGrid® είναι ενεργοποιημένο στο προϊόν ασφάλειας της ESET) και αρχεία που αποστέλλονται στο ESET LiveGuard Advanced μη αυτόματα από την κονσόλα διαδικτύου ESET PROTECT.

## Παράθυρο υποβληθέντων αρχείων

Μπορείτε να δείτε τη λίστα με τα υποβληθέντα αρχεία και τις πληροφορίες που σχετίζονται με αυτά τα αρχεία, όπως το χρήστη που υπέβαλε το αρχείο και την ημερομηνία υποβολής. Κάντε κλικ σε ένα υποβληθέν αρχείο και επιλέξτε μια ενέργεια από το αναπτυσσόμενο μενού.

Εμφάνιση λεπτομερειών | Κάντε κλικ για να δείτε την καρτέλα πιο πρόσφατη υποβολή.
Προβολή συμπεριφοράς | Δείτε την αναφορά ανάλυσης συμπεριφοράς για ένα συγκεκριμένο δείγμα. Αυτή η επιλογή είναι διαθέσιμη μόνο για αρχεία που αποστέλλονται στο ESET LiveGuard Advanced.
Εξαγωγή αναφοράς | Πραγματοποιήστε λήψη της αναφοράς ανάλυσης συμπεριφοράς για ένα συγκεκριμένο δείγμα. Αυτή η επιλογή είναι διαθέσιμη μόνο για αρχεία που αποστέλλονται στο ESET LiveGuard Advanced.
Δημιουργία εξαίρεσης | Επιλέξτε ένα ή περισσότερα αρχεία και κάντε κλικ στο στοιχείο Δημιουργία εξαίρεσης για να προσθέσετε μια εξαίρεση ανίχνευσης για τα επιλεγμένα αρχεία σε μια υπάρχουσα πολιτική.

## Παράθυρο λεπτομερειών αρχείου

Το παράθυρο λεπτομερειών αρχείου περιέχει μια λίστα με τις λεπτομέρειες αρχείου για το επιλεγμένο αρχείο. Εάν ένα αρχείο υποβληθεί πολλές φορές, εμφανίζονται οι λεπτομέρειες για την τελευταία υποβολή.

Κατάσταση | Αποτέλεσμα ανάλυσης κακόβουλου λογισμικού. Άγνωστο - Το αρχείο δεν αναλύθηκε. Καθαρό - Κανένας από τους μηχανισμούς ανίχνευσης δεν αξιολόγησε το αρχείο ως κακόβουλο λογισμικό. Ύποπτο, Πολύ ύποπτο - Το αρχείο παρουσιάζει ύποπτη συμπεριφορά αλλά ενδέχεται να μην είναι κακόβουλο λογισμικό. Κακόβουλο λογισμικό - Το αρχείο παρουσιάζει επικίνδυνη συμπεριφορά.
Κατάσταση | Κατάσταση της ανάλυσης. Η κατάσταση Επανάληψη ανάλυσης σημαίνει ότι το αποτέλεσμα είναι διαθέσιμο, αλλά ενδέχεται να αλλάξει μετά από περαιτέρω ανάλυση.
Τελευταία επεξεργασία στις | Ένα αρχείο μπορεί να υποβληθεί για ανάλυση πολλές φορές, από περισσότερους υπολογιστές. Αυτή είναι η ώρα της τελευταίας ανάλυσης.
Στάλθηκε στις | Η ώρα υποβολής.
Συμπεριφορές | Κάντε κλικ στο στοιχείο Προβολή συμπεριφοράς για να δείτε την ανάλυση από το ESET LiveGuard Advanced ή στο στοιχείο Εξαγωγή αναφοράς για λήψη της αναφοράς. Αυτό είναι έγκυρο μόνο εάν ο υπολογιστής που υπέβαλλε το αρχείο έχει ενεργή άδεια χρήσης ESET LiveGuard Advanced.
Υπολογιστής | Το όνομα του υπολογιστή από τον οποίο υποβλήθηκε το αρχείο.
Χρήστης | Ο χρήστης υπολογιστή που υπέβαλε το αρχείο.
Aιτία | Ο λόγος για τον οποίο υποβλήθηκε το αρχείο.
Στάλθηκε στο | Το τμήμα του ESET cloud που έλαβε το αρχείο. Δεν υποβάλλονται σε ανάλυση για κακόβουλο λογισμικό όλα τα υποβληθέντα αρχεία.
Κατακερματισμός | Ο κατακερματισμός SHA1 του υποβληθέντος αρχείου.
Μέγεθος | Μέγεθος του υποβληθέντος αρχείου.
Κατηγορία | Κατηγορία του αρχείου. Η κατηγορία μπορεί να μην ακολουθεί την επέκταση αρχείου.

Για περισσότερες πληροφορίες σχετικά με τις αναφορές συμπεριφοράς ESET LiveGuard Advanced, δείτε την τεκμηρίωση.

## Προσαρμογή φίλτρων και διάταξης

Μπορείτε να προσαρμόσετε την τρέχουσα προβολή οθόνης της Κονσόλας διαδικτύου:

•Διαχείριση του πλαϊνού παραθύρου και του κύριου πίνακα.

•Προσθέστε φίλτρα και προκαθορισμένα φίλτρα. Μπορείτε να χρησιμοποιήσετε ετικέτες για να φιλτράρετε τα στοιχεία που εμφανίζονται.

˄˅